**TÁJÉKOZTATÓ**

Részlet a Győr-Moson-Sopron Megyei Büntetés-végrehajtási Intézet parancsnokának 8/2016. számú intézkedéséből:

„Az előzetesen letartóztatott védőjével a számára kiadott hordozható, vezeték nélküli telefonon keresztül ellenőrzés nélkül érintkezhet.

A védő – az előzetesen letartóztatott büntetőeljárási jogainak gyakorlása érdekében – heti egy alkalommal, egy óra időtartamban telefonbeszélgetést kezdeményezhet a körlet-főfelügyelőnél elhelyezett készüléken, előzetes bejelentkezés alapján.”

Az eljárás menete:

A védő a bv.gov.hu/gyor honlapon, a Kapcsolat menüpontban, a hozzászólás témája almenü alatt – kiválasztva az online ügyvédi időpontfoglalást – időpont egyeztetést követően kezdeményezheti a telefonbeszélgetést, hétfőtől csütörtökig 7.00-15.30, pénteken 7.00-13.00 óra között.

A beérkezett e-mailt intézetünk fogadja, majd az időpont egyeztetését követően a nyilvántartásba rögzíti az ügyvéd által kért időpontot.

A megjelölt időpontra az arra kijelölt személy a szolgálati helyén elhelyezett vezeték nélküli telefonkészüléket a fogvatartott rendelkezésére bocsátja.

Győr, 2016. február